Robert E. Haraldsen

Erik Robert Haraldsen (født 11. juli 1945 i Canada) er en norsk-svensk-kanadisk visesanger, låtskriver og tidligere freelancejournalist. Med kanadisk mor og norsk far vokste Haraldsen opp i Sverige, men er siden bosatt i Norge. 


== Karriere ==
Robert Haraldsen har deltatt på flere festivaler, blant annet Oslo Internasjonale Poesifestival, Protestfestivalen og Axel Jensen-dagene i Kristiansand. Han arbeider også med fotografi og grafiske tjenester, og ble vinner av NRKs konkurranse i bildemanipulasjon 11. mars 2006.
Haraldsen har arbeidet både praktisk og teoretisk med oljesanering, for eksempel ved Tsesis-ulykken i Stockholms skjærgård. I flere år etter dette arbeidet han videre med miljøproblemer, blant annet med kalking av innsjøer i Sverige i kampen mot effektene av sur nedbør, og også som konstruktør av spesielle fartøy og maskiner for dette formål. I denne perioden begynte han å skrive miljøsanger – blant annet tittelen Nonylfenoxypolyetoxyetanol, som ble brukt i en serie radioprogrammer i regi av miljøredaksjonen i Sveriges Radio. Sangen «Liv» skrev han for ungdomsredaksjonen i Sveriges Radio.
Av pasifistiske og miljømessige hensyn avsluttet han allerede i slutten av 1960-tallet en karriere som jagerflyver og pilot i privat luftfart. Dette var en tid preget av Vietnamkrigen, og han skrev og fremførte protestsanger. (Noen av hans tidlige sanger ble gitt ut på Troll Records i 1966 under artistnavnet Robert Dell.)
Etter lange  reiser, blant annet  ved å haike gjennom Brasil, Uruguay og gjennom Europa til Nord-Afrika og asiatiske land, kom han tilbake til Sverige. Etter noen år, i 1984, kom han til Norge sammen med vennen Axel Jensen som del av besetningen på skonnerten «Shanti Devi». Han bosatte seg i Norge etter å ha medvirket som artist og teknisk ansvarlig i poesifestivalene i Oslo. I en periode var han i redaksjonen for tidsskriftet Illustrert Vitenskap, og han har også senere arbeidet med vitenskapelige og vitenskapsfilosofiske artikler. I den sammenheng kan nevnes hans spesielle interesse for koblingen mellom bevissthet og materie. Noen av hans artikler, som beskriver en slik hypotetisk kobling via relativistisk aberrasjon, utfordrer radikalt det nåværende kosmologiske bildet av virkeligheten. Sangene hans handler ofte om både personlig og kollektiv bevissthet.


== Diskografi ==

En Gång Fanns (Troll Records, 1966, TR192)
Jimmy Brown (Troll Records, 1966, TR192)
Døden i Bot (Troll Records, 1966, TR199)
How Can You Say (Troll Records, 1966, TR199)
Liv (Sveriges Radio, Barn, 1983)
Nonylfenoxypolyetoxyetanol (Sveriges Radio, Miljö, 1983)
Liv (Hof Millennium, div. artister, 2000)
Ramblin' Man (Famebright, 2001)
Waiting For A Train (Famebright, 2001)
The Golden Rocket (Famebright, 2001)
Wreck Of The Old '97 (Famebright, 2001)
The Devil's Eye (Famebright, 2010)
The Owl (Famebright, 2010)
The Warrior (Famebright, 2010)
I Go There (Famebright, 2010)
En Gång Fanns ("Trollkrem", div. artister-2, Universal Records, 2015)
Døden i bot ("Trollkrem", div. artister-3, Universal Records, 2015)
Triandria, Songs of Robert Haraldsen  (Famebright, 2016)


== Se også ==
Norgesmesterskapet i Fotofikling


== Referanser ==


== Eksterne lenker ==
Album The Devil's Eye av Robert Haraldsen på Reverbnation
Sanger av Robert Haraldsen på Bandcamp
«Railroad Ghosts» med Robert's Roots
Robert Dell, Troll Records, 1966
Jarlsberg Avis, artikkel